stanford-oval/wikipedia huggingface dataset:
צופי ים
צופי ים בתנועת הצופים העבריים בישראל > שבטי הצופים

צופי-ים תל אביב
 השבט הראשון שהוקם בשנת 1919 והפעילות מתבצעת בשני מוקדים:
בנחל הירקון, ברחוב אוסישקין 5. הורדת הסירות למי הנחל היא פעילות לשכב"ג ויציאה לים דרך שפך הנחל לכיתות ח'.
במרינה תל אביב נמצא מוקד הפעילות של כיתות ז',ט',י'.
צבע מייצג – השבט מיוצג על ידי ירוק.
צופי-ים הרצליה (ידועים גם כ-"שבט דקר") – הוקם בשנות החמישים. השבט נמצא בחוף זבולון והפעילות הימית מתבצעת בשני מוקדים:
בחוף זבולון – הסירות של שכבות ח' ומעלה נמצאות בתוך השבט על עגלות, והכיתות מבצעות הורדת סירות לחוף ויציאה בגלי חוף.
במרינת הרצליה – הסירות המשמשות את השכבות הנמוכות (שכבות ז' ומטה) נמצאות במרינה.
צבע מייצג – השבט מיוצג על ידי בורדו.
צופי-ים חיפה – הוקם בשנות הארבעים מתוך קבוצה פנימית של שבט משוטטי הכרמל. הפעילות מתבצעת בחוף שמן הנמצא בתוך נמל חיפה, אך לעיתים רחוקות יש פעילויות שמתרחשות בחוף השקט בשכונת בת גלים.
צבע מייצג – השבט מיוצג על ידי כחול.
צופי-ים כנרת – הוקם בשנות האלפיים. נמצא על גדות הכנרת במושבה כנרת. והפעילות קורת בעיקר עם כלים שיט קטנים
צבע מייצג – השבט מיוצג על ידי אדום.
צופי-ים יפו – הוקם בשנת 1937. הסירות עוגנות בנמל יפו והפעילות הימית מתבצעת בנמל וממנו.
צבע מייצג – השבט מיוצג על ידי צהוב.
צופי-ים עכו – נסגר עקב בעיות תקצוב מהעירייה.
צופי-ים נתניה (ידועים גם כ-"שבט סירונית") – הוקם בשנות האלפיים. ממוקם בקצה הצפוני של הטיילת ב"חוף סירונית" ("קונטיקי"). הסירות נמצאות בתוך השבט על עגלות. היציאה לים מתבצעת מהחוף.
צבע מייצג – השבט מיוצג על ידי אפור שחור.
צופי-ים בת ים – הוקם בשנות אלפיים הפעילות מתבצעת בחוף "סי פאלאס". ויציאתם לים מתבצעת מהחוף
צבע מייצג – השבט מיוצג על ידי תכלת.
צופי-ים ירוחם – נעשה ניסיון שלא צלח להקים שבט באגם ירוחם, ואף התקיימה שם תחרות חתירה, שכיום מתקיימת מדי שנה בצופי ים תל אביב.
צופי-ים טבריה – פעל בנמל טבריה ונסגר בתחילת שנות ה-2000.
צופי-ים ראשון לציון – שבט ראשון לציון נפתח ב-2023. כיום לא פעיל
צבע מייצג – השבט מיוצג על ידי כתום.
צופי ים אשדוד – נעשה ניסיון שלא צלח להקמת שבט בנמל אשדוד. ניסיון זה הסתיים בשנת 2023 צבע מייצג – השבט מיוצג על ידי ורוד.
צופי ים בתנועת הצופים העבריים בישראל > כלי השיט

פעילות צופי ים מתנהלת על מספר כלי שיט מרכזיים:
קרוול – מפרשית קטנה עשויה פיברגלאס באורך כ-4.99 מטר, בה מתרגלים החניכים את יסודות החתירה וההפלגה. בסירה יש 6 ספסלים וניתן לקיים בה פעילות של עד 10 חניכים.
קטמרן – סירה המורכבת משני גופי ציפה המחוברים יחדיו.
סייפן – מבחינת הגודל הסייפן נמצאת בין הקרוול לסנונית ויכולה לשאת בערך אותו מספר חניכים. הריכוז העיקרי של סירות מדגם סייפן נמצא בעיקר בשבטי צופי ים הרצליה, תל אביב, יפו, כנרת, וישנה אחת בחיפה.
סנונית – מפרשית הבנויה מעץ או מפיברגלס. אורכה הוא כ-7.6 מטרים. דגם מתקדם יותר בשבטי צופי ים, על גביו מתאמנים החניכים הבוגרים יותר.
הלווייתנית ה.ר וינדמילר של צופי הים חיפה בהפלגת ארוכה של סוכותלווייתנית – מפרשית מדגם ותיק יותר מהאחרות. הסירה פותחה במקורה למטרות ציד לווייתנים ובשנות השלושים השתמשו בהן לדיג, מסחר והעפלה. הליוויתנית גדולה משמעותית משני הדגמים האחרים ועל גביה מתאמנים חניכים בוגרים ומדריכים. קיימות רק בשבטי ת"א (ה"צופית" ו"מאיר גרוסמן"), חיפה ("ה.ר וינדמילר"), ויפו (ה"סלוניקי").
"סירות קטנות" (אופטימיסט, טופז, לייזר, 420 וכדומה).
צופי ים בתנועת הצופים העבריים בישראל > אירועים ופעילויות

שישבת – השכבה מתאספת בשבט לפעילות שנמשכת בדרך כלל יומיים (בימי שישי ושבת).
מפעל – פעילות ייחודית המתרחשת בדרך כלל בחג (לדוגמה: מפעל פסח). בדומה לסופי השבוע, הפעילות נמשכת יותר מיום אחד, ויכולה להימשך גם שלושה ימים ואף יותר. הפעילות לא תמיד מתרחשת בשבט הבית של החניכים. לדוגמה, מפעל פסח בו החניכים יוצאים ללילה בהרצליה ושם חותרים, מפליגים ועוד.
הפלגה ארוכה – הפלגה בת מספר ימים ליעד מרוחק.
קורסי קיץ ה המקבילה ה"צופי ימית" למחנה הקיץ של הצופים היא קורסים בבית הספר לקציני ים עכו (לעיתים במקום אחר) נמשכים מספר ימים (ככל ששכבת הגיל עולה כך מתארך הקורס) ובקורס החניכים מפליגים, לומדים על ימאות, משתתפים במסדרים וכל זאת באווירה צבאית. בצופי ים ישנו עקרון מנחה - "כל החניכים יוצאים למחנה הימי".
הפלגה ליוון או לקפריסין – חניכי שכבה י"א של השבטים יוצאים בקיץ להפלגה בת שבועיים לערך ליוון או קפריסין, כיום ההפלגה מתבצעת בצורה פרטית ולא דרך צופי ים.
שיוט השיוטים מתבצעים במסגרת הפעילות והם למעשה תחרות שיט.
אליפות החורף – מדי שנה נפגשים כל השבטים לתחרויות חתירה, משיכת חבל, הטלת בוכטה (חבל), וקשרים. התחרויות מתבצעות לפי שכבת גיל בפארק הירקון ליד צופי ים ת"א. החל מ-2016, אליפות החתירה הארצית מתקיימת לזכרו של יאני אפשטיין. נקראת גם לפעמים בטעות "תחרות חתירה" כשמה של התחרות עד 2015. עד 2015 הייתה תחרות חתירה בלבד. ב-2015 הוסיפו תחרות קשירה וב-2016 הוסיפו גם תחרות בוכטה (זריקת חבל) ומשיכת חבל. מאז השם הרשמי של התחרות הוא אליפות החורף.
הקפת הכנרת – טיול של שכבת ח' בחופש פסח, בו החניכים מפליגים בכנרת במהלך היום וישנים בחופים במהלך הלילה באוהלים. הטיול הזה מגבש את השכבה הארצית, כל שכבות ח' של כל צופי ים ישראל יוצאות למפעל הזה.
קורס מפ"ס (מפקד סירה) – קורס בחופשת הקיץ שעורך כ-24 יום אשר מכין את חניכי שכבת י' לקראת הדרכה בשנת הפעילות הבאה. במהלך הקורס החניכים מוציאים משיט 21
הפלגת אטגר – הפלגה ארוכה ורבת שעות למרחק ארוך ביותר, של שכבת ט' בחופש פסח.
מפעלים בשיתוף עם תנועת הצופים:
טיול נעורים (נקרא גם טיול חז"ק) – טיול של שכבת ז', כאשר השבטים לא מתחלקים אבל ישנים והולכים ביחד.
חנוכה דרום – טיול של שכבות י'-יב' בדרום הארץ בחופשת החנוכה.
חנוכה צפון – טיול שבטי, בו מדריכים חניכי שכבת ט', כחלק מהאימונים של קורס ההדרכה.
סיירות וים- מפעל שמתקיים רק לשכבת י' של שבט צופי הים חיפה ולהנהגת חיפה. מפעל בו יש הפלגה לחניכי תנועות הצופים ביחד עם חניכי צופי הים וטיול של הצופים בהר הכרמל.
צופי ים בתנועת הצופים העבריים בישראל > ערכי החינוך של התנועה בישראל

תנועת צופי ים ישראל מדגישה למטרותיה החינוכיות את: אהבת הים, עבודת הצוות, אחראיות, עיקשות לא לוותר בנוסף בצופי ים ישנו דגש על הוצאת בוגרי שבטים לשנות שרות. זאת מתוך ראייה כי התרומה המשמעותית לחברה היום היא דרך שנת התנדבות בקהילה. אחוז היוצאים לשנות שרות בצופי ים הוא מהגדולים ביותר בקרב תנועות הנוער בארץ.
צופי ים בתנועת הצופים העבריים בישראל > עוגן לחיים

החל משנת 1995 פועלת תוכנית "עוגן לחיים" אשר נוצרה בשיתוף פעולה של צופי הים עם המחלקה לקידום נוער בעיריית תל אביב-יפו והתפתחה במשך השנים לכל שבטי צופי ים בישראל. התכנית פותחה כאמצעי לשיקום בני נוער המוגדרים כנתונים בסיכון גבוה לסמים, אלכוהול ואלימות. חלקם הגדול בעלי לקויות למידה. במסגרת התכנית משתתפים בני הנוער בסדרה של פעילויות הכוללת היכרות עם הזירה הימית, השטה של כלי שיט שונים, אימונים אתגריים, תרגול של הצלה ימית והתנהלות במצבי חירום. כל אלו צוברים בני הנוער סדרה של התנסויות התורמות לחיזוק חוסנם הנפשי והפיזי, פיתוח האינטליגנציה הרגשית והעצמתם כיחידים וכחלק מקבוצה.
ראו גם

צופי אוויר
הצופים העבריים
הערות שוליים

↑  Chums, www.boy-scout.net'"`UNIQ--nowiki-00000000-QINU`"'(ארכיון)
↑  The Early History of Sea Scouting
↑  תנועת הצופים, צופי ים
↑  עוגן לחיים באתר צופי ים, באתר תנועת הצופים
↑  מיכל קדר, כשערכים וים נפגשים, באתר "כחול – ים של מגזין", גיליון כחול 43, הפנינג צופי ים 2010, מאורכב בארכיון האינטרנט
| תנועות נוער וארגוני נוער בישראל |
| --- | --- | --- |
| אינם מזוהים פוליטית | אור לחינוך • אות הנוער • אחריי! • איגי • ארגון הצופים הערביים • האיחוד החקלאי • המכבי הצעיר • הנוער הדרוזי • הצופים הדרוזים • הצופים העבריים • הצופים הערבים האורתודוקסים • הצופים הערבים הקתוליים • התאחדות הצופים והצופות בישראל • התנועה החדשה • כנפיים של קרמבו • LEAD • נוער חובב תנ"ך • צופי בתי הספר הערביים והדרוזים • שומרי המפרץ |  |
| מזוהים עם השמאל הפוליטי | אג'יאל • בני המושבים • ברית הנוער הקומוניסטי הישראלי • המחנות העולים • הנוער העובד והלומד • הנוער הערבי החלוצי • השומר הצעיר • נוער הדמוקרטים • סדאקה רעות |  |
| מזוהים עם המרכז הפוליטי | נוער יש עתיד • נוער המחנה הממלכתי |  |
| מזוהים עם הימין הפוליטי | ההנהגה הצעירה באיחוד הלאומי‏ • הנוער הלאומי בית"ר • הנוער הציוני • נוער הליכוד |  |
| תנועות נוער דתיות | אריאל • בני עקיבא • הנוער הדתי העובד והלומד • נוע"ם • נוער תל"ם • עדת הצופים • עוז • עזרא |  |
| תנועות נוער חרדיות | אור ישראלי • בנות בתיה • היכלי ענ"ג • פרחי הדגל • נוער חב"ד • צבאות השם |  |
| ארגוני נוער השייכים לגופים ממסדיים | גדנ"ע • גדנ"ע אוויר • חוגי סיירות • מועצת התלמידים והנוער הארצית • מועצת תנועות הנוער בישראל • נוער מד"א • צופי אש |  |
| תנועות נוער שנסגרו | בית"ר • הצבעים שלנו • התנועה המאוחדת • טלנוער • נוער התחיה • נוער לנוער • עליית הנוער • צמרת• נוער העבודה • נוער מרצ |  |
| מושגי יסוד בהדרכה | חניך • מדריך נוער • בוגר • רכז • קבוצה • פעולה • מערך פעולות • גיבוש • הנהגת נוער • מתודיקה בהדרכה • מקורות ההשפעה של המדריך  • קורס הדרכה |  |
סירה של צופי ים ת"א ליד מרינה תל אביב
סמל צופי ים עדכני (2024)
סמל צופי ים ישן
מדי הייצוג של צופי הים (יפו); חולצה לבנה מכופתרת עם כיס יחיד בצד שמאל, עליו מודפס סמליל השבט ונענדות בחלקו העליון סיכות בוגרי קורסי ההדרכה
צופי ים תל אביב בחוף הרצליה
איך להצליח בעסקים מבלי להתאמץ (מחזמר)

| --- | --- |

כרזת המחזמר (1961)
 מילות השירים:  פרנק לוסר 
 מבוסס על:  הספר "איך להצליח בעסקים מבלי להתאמץ" מאת שפרד מייד
 ליברטיסט:  פרנק לויסר
 מוזיקה:  פרנק לויסר (מקורי) דאג בסטרמן (עלייה מחודשת)
 מקום ההתרחשות:  ניו יורק
 תקופת ההתרחשות:  שנות ה-50
 מדינה:  ארצות הברית
 סוגה:  קומדיה
 הצגת בכורה:  1961, 1995, 2011
 מספר מערכות:  2
 שפה:  אנגלית
 פרסים:  פרסי טוני פרסי תיאטרון עולמי
 
איך להצליח בעסקים מבלי להתאמץ (באנגלית: How To Succeed In Business Without Really Trying) הוא מחזמר שנוצר על ידי פרנק לויסר ונכתב על ידי אייב בורוז, ג'ק ויינשטוק ווילי גילברט. המחזמר מבוסס על ספר באותו שם שיצא לאור ב-1952 מאת שפרד מייד. העלילה עוסקת בצעיר שאפתן בשם ג' פיירפונט פינץ', אשר בעזרת הספר "איך להצליח בעסקים מבלי להתאמץ" מתקדם ממשרה של מנקה חלונות, עד למשרת יו"ר מועצת המנהלים של חברת World Wide Wicket.
ההצגה המוזיקלית, בכיכובם של רוברט מורס (אנ') ורודי ואלי (אנ'), הועלתה לראשונה בניו יורק, בתיאטרון שברחוב 46 אשר בברודוויי, ב-14 באוקטובר 1961, ורצה במשך 1,417 הופעות. ההצגה זכתה בשבעה פרסי טוני, בפרס New York Drama Critics' Circle ובפרס פוליצר לדרמה לשנת 1962.
בשנת 1967 סרט קולנוע המבוסס על המחזמר, באותו השם, הופק והופץ על ידי יונייטד ארטיסטס, בו השתתפו רוברט מורס (אנ') ורודי ואלי (אנ'), באותם התפקידים שביצעו על במת התיאטרון.
בשנת 1995 המחזמר הועלה מחדש, באותו התיאטרון ברחוב 46 בו עלה לראשונה כהפקה המקורית (אשר שינה מאז את שמו לתיאטרון ריצ'רד רוג'רס), ורץ במשך 548 הופעות. בהפקה זו כיכבו מתיו ברודריק ומייגן מולאלי. במלאת 50 שנה למחזמר, הוא הועלה פעם נוספת על בימות ברודוויי, בהפקה בבימויו של רוב אשפור ובכיכובם של דניאל רדקליף וג'ון להרוקט (אנ'). הפקה זו עלתה ב-27 במרץ 2011, ורצה במשך 473 הופעות בתיאטרון אל הירשפלד. לאחר מכן, השחקנים דארן כריס וניק ג'ונאס החליפו אותו.
תקציר העלילה > מערכה ראשונה

ג'יי פיירפונט פינץ', מנקה חלונות, קורא בספר "איך להצליח בעסקים מבלי להתאמץ". "קול" בספר אומר לו שהוא יצליח אם הוא יקבל את עצתו, ופינץ' נכנס לחברת "הפשפש בעולם הרחב" על מנת לחפש עבודה.
פינץ' פונה לג'יי ביי ביגלי, נשיא החברה, שמפנה אותו למר בראט. רוזמרי פילקינגטון, מזכירה צעירה ונאה, עוזרת לפינץ' לפגוש את מר בראט. פינץ' מספר לו ששלחו אותו אליו, ובראט נותן לו עבודה בחדר הדואר, שם הוא עובד עם באד פראמפ, אחיין של מר ביגלי. בינתיים, רוזמרי חולמת על חיים עם פינץ' בפרברים. העובדים העייפים ממהרים להגיע להפסקת הקפה שלהם, אך באד לוקח את הכוס האחרונה. בחדר הדואר, פינץ' מקבל עצה ממר טווימבל, שמספר לו את הסוד לאריכות ימים בחברה. טווימבל מקודם לראש המחלקה למשלוחים, ויש לבחור מחליף כראש חדר הדואר. הספר מזהיר את פינץ' שלא להישאר בחדר הדואר זמן רב מדי, ולכן פינץ' ממליץ על באד במקום על עצמו. טווימבל מסרב לקדם את באד פראמפ, אבל באד מבטיח להיות עובד טוב. מר בראט, שמתרשם מפינץ', מציע לו עבודה כמנהל זוטר.
אישה בשם היידי רו, הפילגש הסודית של מר ביגלי, מתקבלת לעבודה כמזכירה. ביומה הראשון של עבודתה, העובדים נמשכים באופן מיידי אליה, אבל מר בראט מזהיר אותם מפני ניצולה. פינץ' לומד מגברת ג'ונס, שביגלי הוא בוגר מכללת אייבי אולד. במעלית, בסוף יום העבודה, חברה של רוזמרי בשם סמיטי, מנסה לעזור לה להתקרב לפינץ'. באד נתקל בביגלי ובהיידי ומבין את יחסיהם, וביגלי מעניק לו קידום.
פינץ' מגיע מוקדם בשבת בבוקר ומסדר את המשרד, כך שזה ייראה כאילו הוא עבד כל הלילה. ביגלי מאמין לתחבולה של פינץ', וזה משכנע את ביגלי שהוא גם בוגר של אייבי אולד. ביגלי מתעקש שפינץ' יבוא למשרדו. בעזרתו של הספר, פינץ' מבין שהיידי חייבת להיות הפילגש של ביגלי ושולח אותה לסידורים אצל גאטש, בידיעה שגאטש ינסה להתחיל איתה. גאטש נופל בפח, והוא נשלח לוונצואלה, ופינץ' מקודם לתפקידו. בקבלת הפנים לראש החדש של מחלקת הפרסום דניאל אובינגטון, רוזמרי מקווה להרשים את פינץ' עם שמלתה החדשה בשם "פריז המקורית", אבל כל שאר הנשים מגיעות לקבלה לבושות באותה השמלה. באד מתכנן שביגלי יתפוס את פינץ' בעודו מתנשק עם היידי רו במשרדו, אך לאחר שפינץ' מנשק את היידי, הוא מבין שהוא בעצם מאוהב ברוזמרי. אחרי כמה סיבוכים, באד וביגלי נכנסים למשרד, בדיוק כאשר פינץ' מנשק את רוזמרי. אובינגטון נאלץ להתפטר כשביגלי לומד, כי הוא בוגר בית ספר מצפון המדינה, יריבתה המרה של אייבי אולד. ביגלי שם את פינץ' בתור סגן נשיא אחראי על פרסום. ביגלי משאיר את פינץ' ורוזמרי להצהיר על אהבתם זה לזה, ואילו באד פראמפ נודר לנקום.
תקציר העלילה > מערכה שנייה

מספר ימים לאחר מכן, רוזמרי מרגישה מוזנחת על ידי פינץ'. היא מחליטה לפרוש, אך חברותיה משכנעות אותה להישאר. הספר מזהיר את פינץ' כי משרת סגן הנשיא של מחלקת הפרסום היא עמדה רעה. באד פראמפ מספר לפינץ' על הרעיון שלו "לצוד אוצרות". פינץ' מקבל את הרעיון, מבלי לדעת שביגלי כבר שמע את הרעיון ודחה אותה. פינץ' נעזר ברוזמרי, שמספרת לו שהיא תישאר איתו ולא משנה מה יקרה. היידי מספרת לביגלי שהיא אומללה, והיא רוצה לעזוב לקליפורניה. ביגלי מפציר בה להישאר ואומר לה שהוא אוהב אותה, והיא מסכימה להישאר. בשירותי העובדים, פינץ' נותן לעצמו שיחת מוטיבציה.
פינץ' מציג את הרעיון "שלו" לביגלי: הוא יחביא 5,000 מניות של חברת המניות בכל אחד מעשרת המשרדים ברחבי הארץ ויתן רמזים לצופי טלוויזיה למקום הימצאם. ביגלי מקבל את הרעיון הזה כשפינץ' מסביר שכל רמז יינתן על ידי היידי רו. במהלך המופע הראשון בטלוויזיה, היידי מתבקשת להישבע בספר התנ"ך שהיא לא יודעת את המיקום של הפרסים. היידי נבהלת וחושפת את המיקום לצופי הטלוויזיה כולם, דבר הגורם לכל העובדים להרוס לגמרי את המשרדים, ולחפש את הפרסים.
יו"ר הדירקטוריון וואלי וומפר, מחכה במשרדו של ביגלי להתפטרותו של פינץ'. רוזמרי שוב אומרת לפינץ' שהיא תעמוד לצידו, ולא משנה מה. פינץ' מציין כי הוא כנראה יחזור לנקות חלונות. וומפר נמשך לפינץ' היות שהוא גם היה מנקה חלונות והיה לו ספר. פינץ' מאשים את הרעיון בבאד, ומזכיר כי באד פראמפ הוא אחיינו של ביגלי. פינץ' אומר למנהלים שאף על פי שעולם העסקים הוא מקום מלא בבגידות ותחרותיות, צוות "הפשפש העולם הרחב" הוא כמו משפחה בשבילו, ובאד מפוטר היות שהוא אחיינו של ביגלי.
ביגלי נשאר הנשיא, וומפר פורש כדי לטייל בעולם עם אשתו החדשה היידי, ופינץ' הופך ליו"ר הדירקטוריון. רוזמרי עומדת לצידו ומעוררת אותו בטעות לשאוף לנשיאות ארצות הברית. באד פראמפ מקבל עבודת ניקוי חלונות, ונשבע לנקום בפינץ'.
שחקנים ודמויות

| שם הדמות | הפקת ברודוויי המקורית   1961 | הפקת לונדון המקורית   1963 | סרט הקולנוע   1967 | העלאה מחודשת ראשונה בברודוויי   1995 | הפקת סיבוב הופעות בארצות הברית   1996 | העלאה מחודשת שנייה בברודוויי   2011 |
| --- | --- | --- | --- | --- | --- | --- |
| ג'יי פיירפונט פינץ' | רוברט מורס (אנ') | וורן ברלינג'ר (אנ') | רוברט מורס (אנ') | מתיו ברודריק | ראלף מאצ'יו | דניאל רדקליף |
| רוזמרי פילקינגטון | בוני סקוט (אנ') | פטריסיה מיכאל | מישל לי (אנ') | מייגן מולאלי | שונה היקס | רוז המינגוויי (אנ') |
| באד פראמפ | צ'ארלס נלסון ריילי (אנ') | דייוויד נייט | אנתוני טיג (אנ') | ג'ף בלומנקרנץ (אנ') | רוג'ר בארט (אנ') | כריסטופר האנקה (אנ') |
| ג'י ביי ביגלי | רודי ואלה (אנ') | בילי דה וולף (אנ') | רודי ואלה (אנ') | רון קרול | ריצ'רד תומסן | ג'ון להרוקט (אנ') |
| סמיטי | קלודט סאת'רלנד | ז׳וזפין בלייק | קיי ריינולדס | ויקטוריה קלארק | סוזאן פלטשר | מרי פאבר (אנ') |
| הדי לה-רו | וירג'יניה מרטין (אנ') | איילין גורלאי | מאורין ארתור (אנ') | לובה מייסון | פמלה בלייר (אנ') | תמי בלנשרד (אנ') |
| מיס ג'ונס | רות קוברט (אנ') | אוליב לוסיוס | רות קוברט (אנ') | ליליאס ווייט (אנ') | טינה פבריק | אלן הארווי |
| ברט בארט | פול ריד | רוברט ניקולס (אנ') | ג'ון מייהרס (אנ') | ג׳ונת׳ן פרימן (אנ') | ג׳ון דייל | מייקל פארק (אנ') |
| מר טווימבל / וואלי וומפר | סאמי סמית' | ברנרד ספיר | סאמי סמית' | גרי ויצ'י | מייקל קון | רוב ברטלט (אנ') |
| קולו של הספר | קארל פרינסי (אנ') | — | — | וולטר קרונקייט | וולטר קרונקייט | אנדרסון קופר |
רשימת השירים > מערכה ראשונה

How To Succeed
Happy To Keep His Dinner Warm
Coffee Break
The Company Way
A Secretary is Not a Toy
Been a Long Day
Grand Old Ivy
Paris Original
Rosemary
Finale
רשימת השירים > מערכה שנייה

Cinderella, Darling
Happy To Keep His Dinner Warm (חוזר)
Love From a Heart of Gold
I Believe in You
Brotherhood of Man
Finale
מועמדויות וזכיות בפרסים > הפקת ברודוויי המחודשת 2011

| פרס | קטגוריה | תוצאה |
| --- | --- | --- |
| פרס טוני | התחייה הכי טובה | מועמדות |
| פרס טוני | ג'ון לרוקוט - הביצוע הטוב ביותר | זכייה |
| פרס טוני | תמי בלאנצראד - הביצוע הטוב ביותר | מועמדות |
| פרס טוני | רוב אשפורד - הבימוי והכאוגרפיה הטובים של המחזמר | מועמדות |
| פרס טוני | דאג בסטרמן - ההלחנה הטובה ביותר | מועמדות |
| פרס טוני | קתרין זובר - עיצוב התלבושת הטוב ביותר | מועמדות |
| פרס טוני | האוול בינקלי - התאורה הטובה ביותר | מועמדות |
| פרס דרמת הקהל | תחיית המחזמר הטובה ביותר | מועמדות |
| פרס דרמת הקהל | דניאל רדקליף - השחקן המצטיין ביותר | מועמדות |
| פרס דרמת הקהל | ג'ון לרוקוט - השחקן המצטיין בשיר | זכייה |
| פרס תיאטרון עולמי | רוז המינגוויי | זכייה |
| פרס תיאטרון עולמי | ג'ון לרוקוט | זכייה |
בישראל

בישראל עלתה ההצגה בפברואר עד מרץ 1965 בתיאטרון אלהמברה בהפקתו של גיורא גודיק, בבימוי של הארי וולבור ובתרגומם של חיים חפר ואהרן מגד. בהצגה שיחקו ג'וקי ארקין בתפקיד ג'יי פיירפונט פינץ', יצחק מיכאל שילה בתפקיד ג'יי ביי ביגלי, אלברט כהן בתפקיד באד פראמפ, הילה שרת, זמירה חן בתפקיד רוזמרי פילקינגטון, יעקב אבא בתפקיד מר טווימבל / וואלי וומפר, צפרירה ירוני בתפקיד מיס ג'ונס, מיכאל לפס, ג'וזי כץ וכן בתיה בנדיקט, דוגמנית שזו הייתה הופעת התיאטרון הראשונה שלה, לסירוגין עם ברכה הירשברג בתפקיד הדי לה-רו.
ביוני 2024 קבוצת התיאטרון האופרה הקלה בנגב העלתה את ההצגה בערב בכורה באופקים.
עיבוד קולנועי

בשנת 1967 הוציאה יונייטד ארטיסטס את הסרט "איך להצליח בעסקים מבלי להתאמץ" - עיבוד קולנועי למחזמר בבימויו של דייוויד סוויפט. רוברט מורס (אנ'), רודי ואלה (אנ'), מישל לי (אנ') (שהחליפה את בוני סקוט (אנ') בתפקיד רוזמרי במהלך תקופת ההרצה של המזחמר בברודוויי), סאמי סמית' ורות קוברט (אנ') הופיעו בסרט באותם התפקידים שהופיעו בגרסה הבימתית. בוב פוסי, שהיה כוריאוגרף ההפקה הבימתית שב לתפקיד הכוריאוגרף גם בעיבוד הקולנועי.
מספר משירי המחזמר הושמטו בגרסה הקולנועית, בהם "Love From a Heart of Gold",‏ "Happy to Keep His Dinner Warm",‏ "Cinderella Darling",‏ "Paris Original"‏ ו-"Coffee Break"', אם כי נוספו לדיאלוגים של הסרט מספר התייחסויות לחלק משירים אלו. בסיום הסרט, באד פראמפ מופיע לצד כל שאר השחקנים בביצוע "The Company Way" בגרסת הסיום.
הערות שוליים

↑  איך להצליח בעסקים מבלי להתאמץ (1961) במסד הנתונים IBDB (באנגלית)'"`UNIQ--templatestyles-00000002-QINU`"'
↑  איך להצליח בעסקים מבלי להתאמץ (1995) במסד הנתונים IBDB (באנגלית)'"`UNIQ--templatestyles-00000006-QINU`"'
↑  גיורא גודיק מציג: איך להצליח בעסקים מבלי להתאמץ, העולם הזה, גיליון 1430, 3 בפברואר 1965
| פרס טוני למחזמר הטוב ביותר |
| --- | --- | --- |
| 1975−1949 | נשקי אותי, קייט (1949) • דרום פסיפיק (1950) • ברנשים וחתיכות (1951) • המלך ואני (1952) • קיסמט (1954) • גבירתי הנאווה (1957) • איש המוזיקה (1958) • צלילי המוסיקה/פיורלו! (1960) • ביי ביי בירדי (1961) • איך להצליח בעסקים מבלי להתאמץ (1962) • דבר מצחיק קרה לי בדרך לפורום (1963) • הלו, דולי! (1964) • כנר על הגג (1965) • איש למנשה (1966) • קברט (1967) • 1776 (1969) • קומפני (1971) • הקוסם (1975) |  |
| 2000−1976 | שורת המקהלה (1976) • אנני (1977) • סוויני טוד: הספר השטן מרחוב פליט (1979) • אוויטה (1980) • רחוב 42 (1981) • ‏Nine‏ (1982) • קאטס (1983) • כלוב העליזים (1984) • עלובי החיים (1987) • פנטום האופרה (1988) • שדרות סאנסט (1995) • רנט (1996) • מלך האריות (1998) |  |
| 2001 ואילך | המפיקים (2001) • היירספריי (2003) • אבניו קיו (2004) • ספאמלוט (2005) • ג'רזי בויז (2006) • אביב מתעורר (2007) • בילי אליוט - המחזמר (2009) • ממפיס (2010) • ספר המורמונים (2011) • קינקי בוטס (2013) • מדריך הג'נטלמן לאהבה ורצח (2014) • המילטון (2016) • אוון הנסן היקר (2017) • ביקור התזמורת (2018) • האדסטאון (2019) • מולן רוז' (2021) • לופ מוזר (2022) • קימברלי אקימבו (2023) ‏•‏‏ נערי הכרך (2024) |  |
| 0 | 1 | 2 |
| --- | --- | --- |
| הקודם: 1961: אוסקר המרשטיין וריצ'רד רוג'רס - צלילי המוסיקה | פרס גראמי לאלבום המחזמר הטוב ביותר  1962: פרנק לוסר - איך להצליח בעסקים מבלי להתאמץ | הבא: 1963: ריצ'רד רוג'רס - No Strings |
| --- | --- |
בקרת זהויות :  MusicBrainz work: c8c346c2-e989-4150-a232-6509b12d52a7 
כרזת המחזמר בגרסתו העברית
כרזת המחזמר, גרסת ההעלאה המחודשת בברודוויי, בכיכובו של דניאל רדקליף, שנת 2011.
החייאה

תרגול החייאה על ידי שני מטפלים, המשלבת הנשמה במפוח ועיסוי בית החזה
דפיברילטור ציבורי, עמדת החייאה חכמה
החייאה היא אוסף פעולות מלאכותיות המפעילות מכנית את הלב-ריאות, ונעשות באדם הסובל מכשל באחת ממערכות קיום החיים (מע' העצבים המרכזית, מערכת הלב וכלי הדם ומערכת הנשימה). מטרת ההחייאה היא מניעת מוות מוחי (שהוא בלתי הפיך) על ידי שמירת רמת חימצון סבירה במוח, עד להגעת צוות רפואי מתקדם שיוכל לנסות לפתור את הגורם לכשל או לפנות לבית החולים להמשך טיפול, ייתכן ופעולות ההחייאה בלבד יחזירו את האדם לחיים.
פעולות ההחייאה העיקריות כוללות: אבטחת נתיב אוויר פתוח, הנשמה מלאכותית, הנשמה באמצעות מסיכת כיס, עיסויי חזה ומכונות CPR - ראשי התיבות של CardioPulmonary Resuscitation.
היסטוריה

גלנוס ערך ניסויים בהנשמה על בעלי חיים מתים. העדויות המוקדמות ביותר להחייאות מוצלחות ברחבי העולם קיימות מהמאה ה-18 בהולנד וביפן. ההולנדים פיתחו שיטות להחייאת אנשים שטבעו בתעלות העיר, והיפנים פיתחו שיטות כחלק מאמנות הלחימה ג'ו-ג'וטסו (שהועלו על הכתב מאוחר יותר, עם לידת הג'ודו מתוך אותה אומנות). בג'ו-ג'וטסו ובג'ודו הטכניקות האלו נקראות "קואטסו" או "קאפו". בכתבה של "הניו יורק טיימס" מ-1910 דווח על החייאה מוצלחת באמצעותן.
באמצע שנות ה-70 של המאה ה-20 נכתבו והופצו בארצות הברית קווים מנחים לביצוע פעולות החייאה, וב-1992 הוקמה ועדה בינלאומית לחקור את ההנחיות השונות ולהציג מסקנות מדעיות בנושא. מסקנות אלה פורסמו ב-2000 ואומצו ברחבי העולם.
בדצמבר 2005 פרסם "ארגון הלב האמריקאי" (AHA) הנחיות חדשות שנכתבו במשך שלוש שנים: 380 מומחים בינלאומיים בתחום ההחייאה קיימו דיונים בנושא והגיעו להסכמות באשר לדרך שבה יש לבצע החייאה. ארגון הלב האמריקאי ממשיך כל העת לעדכן את ההנחיות, כשהעדכון האחרון פורסם ב-21 באוקטובר 2020.
רמז לטיפול החייאה באדם שאיבד הכרתו אפשר למצוא בתנ"ך בספר מלכים ב':
ויבוא אלישע הביתה והנה הנער מת מושכב על-מיטתו. ויבוא ויסגור הדלת בעד שניהם ויתפלל אל-ה'. ויעל וישכב על-הילד וישם פיו על-פיו ועיניו על-עיניו וכפיו על-כפיו ויגהר עליו ויחם בשר הילד. וישב וילך בבית אחת הנה ואחת הנה ויעל ויגהר עליו ויזורר הנער עד-שבע פעמים ויפקח הנער את-עיניו.
גם בתלמוד מוזכרת הנשמה על ידי מניפה לתינוק שנולד ללא נשימה.
סכמת החייאה > מרכיבי ההחייאה > נתיב אוויר (A - Airway)

שמירה על נתיב אוויר פתוח תאפשר אוורור יעיל של הריאות - הכנסת אוויר עתיר חמצן אל הריאות, והוצאת אוויר דל חמצן ועתיר CO2 החוצה. באדם מבוגר פתיחת נתיב אוויר ראשונית תיעשה בהטיית הראש אחורה והרמת הסנטר למניעת צניחת בסיס הלשון, ואז הכנסת מנתב אוויר ייעודי (airway). (בתינוקות הטיית הראש תהיה בתנוחת ״עיניים לשמיים״ ולא הטיה חזקה של הראש לאחור!)
סכמת החייאה > מרכיבי ההחייאה > נשימה (B - Breathing)

ניטור אוורור יעיל של הריאות הכנסת אוויר רווי חמצן ויציאת אוויר עשיר בפחמן דו-חמצני, וכך העלאת רמת החמצן בריאות ובהמשך - בדם.
סכמת החייאה > מרכיבי ההחייאה > סירקולציה (C - Circulation)

ספיקת הדם במערכת כלי הדם, או בהיבט השני עיסויי חזה והזרמת דם עשיר בחמצן אל המוח, מתבצע באמצעות לחיצות במרכז בית החזה והפעלה מכנית של הלב, שלב זה הוא היסוד והבסיס להחייאה נכונה, ומטרתה.
סכמת החייאה > סכמת ההחייאה בעבר

עד לפני מספר שנים סכמת ההחייאה של "איגוד הלב האמריקאי" (AHA) הייתה A-B-C, לפיה יש לפתוח תחילה נתיב אוויר (A), ואז לדאוג לאוורור ראשוני - שתי הנשמות (B), ורק לבסוף לבצע עיסויי חזה (C). כמו כן, הנשמה-מפה-לפה הייתה הליך שגרתי במצבים כאלה. עם הזמן התברר שההנחות בסכמה זו היו שגויות; בנוסף בוטלה ההמלצה להנשמה-מפה לפה וחשיבות רצף עיסויי החזה עלתה למקום הראשון. יתר על כן, הסתבר שיכולת עוברי האורח להנשים בצורה אפקטיבית היא מוגבלת, ולכך יש להוסיף את הסיכון להעברת מחלות בהנשמה-מפה-לפה.
סכמת החייאה > סכמת החייאה עדכנית

נכון לעדכון האחרון (21 באוקטובר 2020) שפרסם ה-AHA, סכמת ההחייאה המחייבת היא C-A-B, כשבמקביל נדרשת הבאת דפיברילטור מיידית. כאשר יש דפיברילטור בהישג יד או בקרבת מקום - הדפיברילטור יחובר בהקדם האפשרי מבלי לפגוע ברצף העיסויים.
החייאה נכונה > פתיחת נתיב אוויר

באדם מבוגר פתיחת נתיב אוויר ראשונית תיעשה ככלל על-ידי תמרון מצח-סנטר המתבצע באמצעות הטיית הראש אחורה למניעת צניחת בסיס הלשון, למעט החייאה במקרי טראומה שבהם בעקבות החשש לפגיעת עמוד השדרה הצווארי שבו עלול תמרון מצח סנטר לגרום לפגיעה בחוט השדרה יבוצע תמרון דחיקת-לסת שנותן את אותה היעילות אך תומך בקיבוע עמוד-השדרה הצווארי. לאחר מכן יוכנס מנתב אוויר ייעודי (airway). אצל תינוקות האנטומיה של דרכי האוויר שונה ולכן הטיית הראש תהיה בתנוחת ״עיניים לשמיים״ ולא הטיה מלאה של הראש לאחור. במידת הצורך יש לנקות הפרשות מפי המטופל. בהגעת צוות ALS (ניידת טיפול נמרץ) יתאפשר ניהול מתקדם של נתיב האוויר באמצעות החדרת טובוס (אינטובציה), או "LMA" (אנ').